Contagion

Contagion er en amerikansk medisinsk thriller fra 2011, regissert av Steven Soderbergh. Medvirkende består av Marion Cotillard, Matt Damon, Laurence Fishburne, Jude Law, Gwyneth Paltrow og Kate Winslet. Contagion handler om smitte av en epidemi som starter ved Paltrows rollefigur Beth, som plutselig dør av sykdom etter en tur til Hongkong. Filmer tar for seg en rekke rollefigurer som prøver å lage en vaksine før flere mennesker blir smittet og dør.

Contagion ble positivt anmeldt blant kritikere, og har tjent inn 135 millioner dollar mot et budsjett på 60 millioner.

Filmen er tydelig inspirert av SARS-pandemien 2002–2004, med den vesentlige forskjell at denne reale pandemien svant hen før den fikk festet grepet i særlig grad.

Sammendrag 
Beth Emhoff har vært på forretningsreise i Hong Kong. To dager senere i familiens hjem, i Minneapolis, blir hun plutselig veldig syk og kollapser. Mannen hennes, Mitch Emhoff (spilt av Matt Damon) tar henne med til sykehuset, men hun dør av en ukjent årsak. Mitch vender hjem, og oppdager at hans ste-sønn Clark også har dødd. Mitch blir også undersøkt, men det viser seg at han er immun mot sykdommen. Han vender hjem til tenåringsdatteren Jory. Representanter for Department of Homeland Security møter Dr. Ellis Cheever i Atlanta fra Centers for Disease Control and Prevention. De er redde for at sykdommen er et biologisk våpen som skal forårsake terror i løpet av Thanksgiving. Cheever sender Dr. Erin Mears til Minneapolis for å undersøke saken videre. Mears sporer sykdommen tilbake til Beth. Mears blir senere smittet og dør av sykdommen.

Det nye viruset sprer seg, og flere byer plasseres under karantene. Plyndring og vold blir stadig mer utbredt. Dr. Ally Hextall mener at viruset er en blanding av virus fra gris og flaggermus. Professor ved University of California, Dr. Ian Sussman, bryter en ordre fra Cheever om å ødelegge prøvene hans, og identifiserer snart en potensiell vaksine. Andre forskere anslår at viruset kommer til å smitte 1 av 12 av hele verdens befolkning, med en dødelighet på mellom 25 % og 30 %. Konspirasjonsteoretiker Alan Krumwiede (spilt av Jude Law) legger ut forskjellige videoer om viruset på bloggen hans. I den ene videoen hevder Alan at han har klart å kurere seg selv fra viruset ved hjelp av en homøopatisk kur fra gullbuskslekta. Personer som leter etter denne kuren overvelder apotek.

Under et TV-intervju avslører Krumwiede at Cheever i all hemmelighet ba venner og familie om å forlate Chicago før hele byen ble satt i karantene. Krumwiede, etter å ha forfalsket sykdommen hans for å øke salget av hans homøopatiske kur, blir arrestert for å spre konspirasjon og svindel. For å kutte ut den lange ventetiden det vil ta å få samtykke fra infiserte pasienter, bruker Hextall den eksperimentelle vaksinen på seg selv og besøker sin infiserte far. Hun får ikke viruset selv, og vaksinen blir erklært en suksess. På dette tidspunktet har dødstallet nådd 2,5 millioner mennesker i USA, og 26 millioner registrerte dødsfall over hele verden.

Epidemiolog Dr. Leonora Orantes fra Verdens helseorganisasjon identifiserer Beth Emhoff som den første smittede. Regjeringsfunksjonær Sun Feng kidnapper Dr. Orantes for å sørge for vaksiner for landsbyen hans, hvor hun sitter fanget frem til WHO gir dem vaksiner. Orantes blir endelig løslatt. Men når Orantes oppdager at vaksinene som ble gitt til landsbyen var placebo, løper hun for å advare dem. I et flashback ødelegger en bulldoser et tre, når det skal kuttes ned mer regnskog i Kina. Dette forstyrrer habitat til noen flaggermus. Den ene flaggermusen flyr over en gård med griser, og slipper et banan som deretter blir spist opp av en gris. Grisen blir slaktet og tilberedt av en kokk i Macau, som overfører viruset til Beth Emhoff med et håndtrykk.

Rolleliste 
 Marion Cotillard som Dr. Leonora Orantes. En epidemiolog ansatt i Verdens helseorganisasjon.
 Matt Damon som Beths ektemann Mitch Emhoff.
 Laurence Fishburne som Dr. Ellis Cheever.
 Kate Winslet som Dr. Erin Mears.
 Bryan Cranston som Lyle Haggerty.
 Jennifer Ehle som Dr. Ally Hextall.
 Elliott Gould som Dr. Ian Sussman. Forsker ved University of California.
 John Hawkes som Roger, ved Centers for Disease Control and Prevention
 Anna Jacoby-Heron som Jory Emhoff. Datter av Mitch Emhoff.
 Sanaa Lathan som Aubrey Cheever. Forlovede til Dr. Cheever.
 Demetri Martin som Dr. David Eisenberg. Kollega av Dr. Hextall.
 Armin Rohde som Damian Leopold, en WHO-tjenestemann.
 Larry Clarke som Dave. Hlsepersonell i Minnesota, som jobber med Dr. Mears.
 Monique Gabriela Curnen som Lorraine Vasquez. Journalist i San Francisco.

Referanser

Eksterne lenker 
 
 

Filmer fra 2011
Engelskspråklige filmer
Thrillerfilmer fra USA
Filmer regissert av Steven Soderbergh
SARS-pandemien 2002–2004